Abimbola Ayodeji Abolarinwa (a mụrụ n'afọ1979) bụ dibia bekee Naịjirịa . Ọ bụ nwanyị izizi na Naijiria n'ọkà mmụta na ọgwụgwọ na-ahụ maka akụkụ ahụ mmadu e ji anyụ nwamịrị (urologist). Nne ya bụ onye Ọkaikpe na nna ya bụ onye otu Nigerian Air Force, ma bụrụkwa Sọjion (dọkịta na-awa ahụ mmadụ), mụrụ ya na England bụ United Kingdom. Abolarinwa bụ nwa afọ Illofa, nke dị na okpuru ọchịchị ime obodo Oke Ero nke Kwara Steeti . Ọ gụrụ akwụkwọ ogo nke praịmarị n'ụlọ akwụkwọ praịmarị ndi Air Force, dị na Kaduna, ma gụkwazie ogo akwụkwọ sekọndịrị n'ụlọ akwụkwọ ụmụ nwanyị ndị Air Force, dị na Jos, tupu ọ gụọ maka ahụike na Mahadum nke Ibadan, dị n'Ibadan, nke ọ gụchara n'afọ 2004. Mgbe ọ gụchara akwụkwọ, ọ rụrụ ọrụ n'ụlọ ọgwụ Nigeria Air Force, dị n'Ikeja, na Legos Steeti, ma mechaa mechaa ọrụ mmanye National Youth Service Corps n'ụlọ ọgwụ Nigerian Army Reference, dị na Kaduna ebe ọ rụrụ ọrụ dịka onye ọrụ ahụike.